
JESU  VIDNESBYRD   ER   PROFETIENS  AAND 


NUMMER   15 


1.  AUGUST  1924 


73.   AARGANG 


JORDELIVETS  HENSIGT. 

Andre  Kirkesamfunds  Lære  sammenlignet  med 

Mormonismens. 

(Af  Ældste  B.  H.  Roberts  i  »Seventy's  Manual«.) 

(Fortsat  fra  Side  214.) 

Af  disse  forskellige  Citater  samt  af  Indholdet  af  hele  den 
kristne  Literatur  om  dette  Emne  fremgaar  det,  at  Adams  Fald 
i  hojeste  Grad  beklages,  og  at  det  tunge  Ansvars  Byrde  lægges 
paa  ham.  Det  var  ham,  erklærer  de,  som 

»Bragte  Død  paa  Jord  og  al  vor  Vé.« 

Et  af  de  store  Kirkesamfund  siger  ganske  vist  i  sin  Tros- 
bekendelse vedrorende  Faldet,  at  »det  behagede  Gud  i  sin  egen 
uransagelige  Visdom  at  tillade  Faldet,  i  det  han  havde  be- 
sluttet at  vende  det  til  sin  egen  Forherligelse.« 

Og  i  en  autoriseret  Forklaring  af  denne  Sætning  siges  det, 
at  »denne  Tilladelse  til  Synd  (Faldet)  var  indbefattet  i  Guds 
ophojede  Hensigt.«  Og  endvidere:  »Guds  store  Plan,  der  var 
overordentlig  vis  og  retfærdig,  gik  ud  paa  at  bringe  alle  de 
nyskabte  Væsener  ind  i  en  midlertidig  Provestand,  i  hvilken 

han  gør  deres  vedvarende  Karakter  og  Skæbne  afhængig  af 
deres  egne  Handlinger.«  Alligevel  beskrives  denne  Synd  som 
tilladt  af  Gud  »for  sin  egen  Forherligelse«,  men  der  siges  intet 
om,  at  Faldets  Folger  kan  have  nogen  Betydning  for  Menne- 
sket. Ifølge  denne  Trosbekendelse  synes  Guds  eneste  Formaal 
at  have  været,  at  lægge  sin  egen  Herlighed  for  Dagen,  hvorved 
Gud  fremstilles  som  et  i  højeste  Grad  egenkærligt  Væsen.  Men 
hvorledes  Guds  Herlighed  kan  tilkendegives  ved  Faldet,  der 
ifølge  denne  Lære  bringer  evig  Fordømmmelse  over  det  over- 
vejende Flertal  af  hans  Skabninger,  er  ikke  let  at  forstaa. 

Men  selv  denne  Tros  egne  Tilhængere  indrømmer,  at  den 
indvikler  dem  i  mindst  to  Vanskeligheder,  som  det  er  dem 
umuligt  at  besvare:  1)  Hvorledes  kunde  syndige  Lyster  eller 
Begæringer  opstaa  i  Væsener,  der  var  skabt  hellige  som  Adam 
og  Eva?  2)  Hvorledes  kan  Tilladelsen  til  Synd  indbefattes  i 
Guds  evige  Hensigter,  uden  at  gøre  ham  ansvarlig  for  Syn- 
den? »Hvis  der  spørges,«  siger  A.  D.  Hodge,  »hvorfor  Gud,  der 
afskyr  Synd,  og  som  kærlighedsfuldt  ønsker  at  se  sine  Skab- 
ninger ophøjede  "og  lykkelige,  skulde  beslutte  at  tillade  et  saa- 
dant  Væld  af  Fordærvelse,  Synd  og  Elendighed  at  blive  aab- 
net,  da  kan  vi  kun  svare  med  dyb  Ærbødighed:  Netop  saa- 
ledes,  Fader;  thi  saaledes  var  det  godt  i  dine  Øjne.« 

Fritænkere,  hvormed  jeg  mener  alle,  som  ikke  tror  paa  de 
kristne  Sekter  eller  anerkender  Bibelen  som  en  Aabenbaring, 
har  været  enige  om  at  latterliggøre  Faldet,  saaledes  som  det 
fremsætles  i  Bibelen  og  forklares  af  Teologerne.  I  deres  An- 
greb paa  Beretningen  i  1.  Mosebog  og  paa  Læren  om  Faldet 
og  oprindelig  Synd  i  de  af  Mennesker  opstillede  Trosbekendel- 
ser har  Fritænkere  anklaget  Gud  i  de  mest  bespottelige  Ud- 
tryk som  Ophavet  til  alt  det  onde  i  denne  Verden  ved  at  til- 
lade Faldet  i  Stedet  for  at  forhindre  det;  og  de  har  grundigt 
haanet  og  ringeagtet  Adam  for  den  Del,  han  tog  i  Affæren. 
Han  er  bleven  holdt  frem  af  dem  som  svag  og  krysteragtig, 
eftersom  han  undskyldte  sig  med,  at  han  tog  af  den  forbudne 
Frugt,  fordi  Kvinden  gav  ham  den,  hvilket  de  udlægger  som 

et  Forsog  fra  hans  Side  paa  at  undgaa  Følgerne  ved  at  give 
Kvinden  Skylden  for  hans  Overtrædelse.  Men  Sandheden  er, 
at  intet  kunde  være  mere  højmodigt,  retsindet  og  medfølende 
end  den  Optræden,  som  denne  Jords  store  Patriark  lagde  for 
Dagen  overfor  sin  Hustru  Eva  og  »Faldet«. 

Ved  et  Bedrag  blev  Kvinden  fort  i  Overtrædelse  og  er  hjem- 
falden til  Lovens  Straf:  Bortfjernelse  fra  Guds  Nærhed,  Bort- 
fjernelse fra  sin  Ægtefælle  venter  hende.  Hvorpaa  Adam,  ikke 
bedraget,  men  vidende,  hvad  han  gor  (som  Paulus  forsikrer 
os),  ligeledes  overtræder.  Hvorfor?  Blandt  andet  for  at  kunne 
dele  Kvindens  Skæbne  med  hende  —  og  intet  storre  Tegn  paa 
trofast  Kærlighed  kunde  gives  —  ingen  mere  ridderlig  Hand- 
ling udfores.  Men  forst  og  fremmest  overtraadte  han,  for  at 
»Menneskene  maatte  blive  til«.  Han  overtraadte  en  mindre 
vigtig  Lov,  for  at  han  kunde  opfylde  en  storre,  dersom  man 
kan  tale  saaledes  om  nogen  af  Guds  Love.  Kendsgerningerne 
er,  som  vi  allerede  har  set,  at  de  Tilstande,  der  ventede  Adam 
i  hans  Jordeliv,  var  forud  kendt  af  ham,  at  han  af  egen  fri 
Vilje  modtog  dem  og  kom  til  Jorden  for  at  underkaste  sig  dem. 

»Menneskene  er  til,  for  at  de  kunne  nyde  Glæde.«  Det  vil 
sige,  Hensigten  med  Menneskets  Jordeliv  er  paa  en  eller  andan 
Maade  at  forøge  hans  Glæde,  hvilket  blot  er  et  andet  Udtryk 
for,  at  Menneskets  Jordeliv  vil  være  til  Gavn  for  ham. 

Hvad  menes  der  med  at  være  til  for  at  »kunne  nyde  Glæde«? 
Har  vi  her  en  Gentagelse  af  den  gamle  epikuræiske  Lærdom, 
at  »Velbehag  er  det  højeste  Gode  og  Endemaal«?  Nej,  aldeles 
ikke.  Læg  for  det  første  Mærke  til  de  to  Ord  »Glæde«  og  »Vel- 
behag«. De  er  ikke  ensbetydende.  Det  første  kommer  ikke  nød- 
vendigvis fra  det  andet.  Glæde  kan  opstaa  fra  helt  andre  Kil- 
der end  Velbehag,  endog  fra  Smerte,  naar  Udstaaelsen  af 
Smerte  vil  muliggøre  Opnaaelsen  af  et  eller  andet  Gode;  som 
for  Eks.  en  Moders  Fødselsveer  eller  Faderens  Anstrengelse, 
Slid  og  Fare  for  at  skaffe  sine  Kære  Livets  Fornødenheder. 
Det  er  endvidere  tydeligt,  at  det  »Velbehag«,  som  Epikuræerne 
hyldede  som  det  »højeste  Gode  og  Livets  Endemaal«  skulde 

opnaas  gennem  behagelige  Fornemmelser  eller  hvad  der  til- 
fredsstillede Sanserne,  og  følgelig  var  det  i  Form  og  Praksis 
»Sensualisme«. 

Dette  er  naturligvis  ikke  den  Glæde,  som  Mormons  Bog  hen- 
tyder til.  Ejheller  er  det  den  »Glæde«,  der  bestaar  i  blot  og  bar 
Uskyld,  hvilken  kun  er  en  negativ  Slags  Dyd,  hvad  vi  end  kan 
sige  om  den.  En  Dyd,  der  er  farveløs,  aldrig  rigtig  sikker  paa 
sig  selv,  altid  mere  eller  mindre  uvis,  fordi  den  er  uprøvet. 
En  saadan  Dyd  —  hvis  det  blotte  Ukendskab  til  ondt  kan 
kaldes  Dyd  —  vilde  være  ude  af  Stand  til  at  frembringe  den 
Glæde,  hvis  Opnaaelse  er  fremsat  i  Mormons  Bog  som  Hen- 
sigten med  Menneskets  Tilværelse;  thi  i  Forbindelse  med 
denne  Udtalelse  siges  der:  »De  (Adam  og  Eva)  vilde  være  for- 
blevne i  en  uskyldig  Tilstand  og  ingen  Glæde  nydt,  thi  de 
kendte  ingen  Sorg,  og  intet  godt  gjort,  thi  de  kendte  ingen' 
Synd.«  (2.  Nephi  2:  23.) 

Heraf  fremgaar  det,  at  den  Glæde,  som  Mormons  Bog  hen- 
tyder til,  vil  stamme  fra  noget  mere  end  blot  Uskyldighed, 
hvilken  tydeligvis  ikke  er  i  Stand  til  at  frembringe  »Glæde«. 
Den  Glæde,  som  Mormons  Bog  omtaler,  maa  komme  til  Men- 
nesket derved,  at  han  kommer  i  Berørelse  med  det  Onde,  med 
Synd,  faar  Kundskab  om  Sorg,  Smerte,  Elendighed  og  Lidel- 
ser, faar  den  gode  og  onde  Magts  indbyrdes  Kamp  at  se.  Og 
ved  Bevidstheden  om  at  have  truffet  det  rette  Valg  i  denne 
Kamp  —  valgt  det  Gode,  og  ikke  alene  valgt  det,  men  forenet 
sig  med  det  i  en  evig  Pagt,  gjort  det  til  sit  ved  at  sejre  over  det 
Onde,  opnaas  denne  »Glæde«.  Det  er  en  Glæde,  der  opstaar 
ved  Følelsen  af  at  have  »stridt  den  gode  Strid«  og  »bevaret 
Troen«.  Den  vil  opstaa  ved  Erkendelsen  af  at  besidde  moralsk, 
aandelig  og  fysisk  Styrke.  Styrke  erhvervet  gennem  Kamp. 
Styrke,  der  kommer  gennem  Erfaringer,  gennem  at  have  lod- 
det Sjælens  Dybder,  gennem  Bekendtskabet  med  alle  de  Fø- 
lelser, som  den  er  i  Stand  til  at  rumme,  gennem  at  prove  alle 
Intellektens  Egenskaber  og  Kræfter.  En  Glæde,  der  vil  komme 
til  Mennesket  ved  Beskuelsen  af  Universet  og  ved  Bevidst- 

heden  om,  at  han  er  Arving  til  alt:  Jesu  Kristi  og  Gud  Fade- 
rens Medarving;  ved  at  vide,  at  han  er  et  vigtigt  Led  og  en 
Del  af  alt  det,  som  er.  Det  er  en  Glæde,  der  udstraaler  fra 
Bevidstheden  om  selve  Tilværelsen  —  der  nyder  Tilværelsen 
ved  Tanken  om  og  Følelsen  af  Tilværelsens  ubegrænsede  Mu- 
ligheder. En  Glæde,  der  næres  ved  Forvisningen  om  evig  Ud- 
vikling og  ved  fortsat  Samvær  med  Intelligenser  fra  talløse 
Himle  —  alle  Evigheders  Gudeslægter.  En  Glæde  født  af  Be- 
vidstheden om  Tilværelse,  Intelligens,  Tro,  Kundskab,  Lys, 
Sandhed,  Naade,  Retfærdighed,  Kærlighed,  Visdom,  Magt, 
Herredømme,  alle  Følelser,  Ønsker,  Stemninger. og  Tilbøje- 
ligheder, alle  Højder  og  alle  Dybder.  »Menneskene  er  til,  for 
at  de  kunne  nyde  Glæde«,  og  denne  Glæde  er  baseret  paa  og 
indbefatter  alt  det,  som  her  er  nævnt.  (Fortsættes.) 


SYNDENS  FORBANDELSE. 

(Af  Dr.  James  E.  Talmage  af  de  Tolvs  Raad.) 

Og  Gud,  Herren,  talte  til  Overtræderen  Adam,  sigende: 
»Jorden  være  forbandet  for  din  Skyld.  .  .  .  Den  skal  bære  dig 
Torn  og  Tidsel.  ...  I  dit  Ansigts  Sved  skal  du  æde  dit  Brød.« 
(1.  Moseb.  3:  17—19.) 

Denne  tilsyneladende  skæbnesvangre  Dorn  vilde  være  gaade- 
fuld  eller  illusorisk,  hvis  den  ikke  betød,  at  en  stor  Forandring 
derved  fandt  Sted  med  Jorden  og  dens  Indbyggere.  En  gud- 
dommelig Befaling  var  bleven  overtraadt,  og  Straffen  var 
uundgaaelig.  Lige  siden  det  Øjeblik,  da  Straffen  begyndte, 
har  Mennesket  maattet  kæmpe  med  Fortrædeligheder  og  Mod- 
gang; medens  Eden,  forud  for  Faldet,  ydede  i  Overflødighed 
af  alt,  hvad  der  var  godt  for  Dyr  og  Mennesker,  foraarsagede 
Synden  en  falden  Tilstand  baade  i  den  levende  og  den  livløse 
Natur. 

Skrifterne  viser  os  en  betydningsfuld  Lighed  mellem  Jorden 
som  et  Himmellegeme  og  Mennesket  —  baade  med  Hensyn 

til  begges  nuværende  og  fremtidige  Tilstand.  Begge  er  komne 
under  en  Forbandelse,  og  begge  skal  en  Gang  blive  løst  derfra. 

I  en  Aabenbaring  fra  Gud  til  Enok,  bliver  Jorden  personi- 
ficeret, og  dens  Jammer  og  Veklager  over  Menneskenes  Ugude- 
lighed blev  hørt  af  Profeten:  »Og  det  skete,  at  Enok  beskuede 
Jorden;  og  han  hørte  en  Røst  fra  dens  Indre,  sigende:  Vé,  vé 
over  mig,  Menneskenes  Moder.  Jeg  er  i  Pine,  jeg  er  træt  paa 
Grund  af  mine  Børns  Ugudelighed.  Naar  skal  jeg  hvile  og 
blive  renset  fra  al  den  Urenhed,  som  er  udgaaet  fra  mig?  Naar 
vil  min  Skaber  helliggøre  mig,  at  jeg  maa  hvile,  og  Retfærdig- 
hed forblive  en  Tid  paa  mig?« 

Efter  yderligere  Tilkendegivelser  vedrørende  Menneskenes 
fortsatte  given  efter  for  Synd  og  deres  Forkastelse  af  Messias, 
som  skulde  sendes,  græd  Enok  af  Sorg  og  raabte  til  Herren: 
»Naar  skal  Jorden  hvile?«  Det  blev  da  vist  ham,  at  den  op- 
standne Kristus  skulde  komme  tilbage  til  Jorden  i  de  sidste 
Dage  og  oprette  et  tusindaarigt  Fredsrige:  »Og  Herren  sagde 
til  Enok:  Saa  sandt  jeg  lever,  skal  jeg  komme  i  de  sidste  Dage, 
i  Ugudelighedens  og  Hævnens  Dage.  ...  Og  Dagen  kommer, 
da  Jorden  skal  hvile,  men  før  den  Dag  skulle  Himlene  for- 
mørkes, og  et  Mørkets  Slør  skal  indhylle  Jorden;  Himlene 
skulle  ryste  og  ligeledes  Jorden,  og  stor  Trængsel  skal  der 
være  blandt  Menneskenes  Børn.«  (Kost.  Perle,  Side  42  og  44.) 

At  Jorden  selv  kom  ind  under  Forbandelsen,  der  var  en 
Følge  af  Faldet,  og  at  baade  Jorden  og  Mennesket  skal  loses 
fra  denne  Forbandelse  ved  Jesu  Kristi  Forsoning,  er  antydet 
af  Paulus  i  disse  Ord:  »Thi  vi  vide,  at  hele  Skabningen  til- 
sammen sukker  og  er  tilsammen  i  Veer  indtil  nu.  Dog  ikke 
det  alene,  men  ogsaa  vi  selv,  som  have  Aandens  Førstegrøde, 
ogsaa  vi  sukke  ved  os  selv,  i  det  vi  forvente  en  Sønneudkaa- 
relse,  vort  Legemes  Forløsning.«  (Rom.  8:  22,  23.) 

Jorden  maa  gennemgaa  en  Forandring,  der  svarer  til  Dø- 
den, og  blive  fornyet  paa  en  Maade,  der  svarer  til  Opstandel- 
sen. Hentydninger  til  Elementernes  Opløsning  ved  Hede,  og  til 
Jordens  Ødelæggelse  og  Undergang,  saaledes  som  mange 
Skriftord  erklærer,  er  Betegnelser  for  Død;  og  den  nye  Jord, 

egentlig  en  fornyet  eller  herliggjort  Klode,  kan  sammenlignes 
med  en  opstanden  Organisme.  Forandringen  er  ogsaa  sam- 
menlignet med  en  Forklarelse.  (Pag.  Bog  63:  20 — 21.) 

Der  er  en  Hensigt  med  enhver  Ting,  som  er  skabt,  og  alt, 
hvad  der  opfylder  sin  Skabelses  Maal,  vil  blive  ført  fremad 
paa  Udviklingens  Bane,  enten  det  er  en  Atom  eller  en  Ver- 
den, en  Mikrob  eller  et  Menneske. 

I  Omtalen  af  de  forskellige  Grader  af  Herlighed  tilvejebragt 
for  hans  Skabelser  og  om  Forløsningens  og  Herliggorelsens 
Lov,  taler  Herren  tydeligt,  i  en  Aabenbaring  til  Profeten  Jo- 
seph Smith,  om  den  forestaaende  Død  og  paafølgende  Gen- 
oplivelse  af  Jorden.  Disse  er  hans  Ord:  »Og  atter,  sandelig 
siger  jeg  eder,  Jorden  efterkommer  et  celestialt  Riges  Lov; 
thi  den  opfylder  Maalet  for  sin  Skabelse  og  overtræder  ikke 
Loven.  Derfor  skal  den  vorde  helliggjort;  ja,  uagtet  den  dør, 
skal  den  vorde  levendegjort  igen,  og  udholde  den  Kraft,  hvor- 
ved den  bliver  levendegjort,  og  de  Retfærdige  skulle  arve  den.« 
(Pag.  Bog  88:  25—26.) 

Fordi  nogle  Verdener  er  blevne  ødelagte  og  har  ophørt  med 
at  være  til  som  Kloder,  thi  saaledes  har  Herren  sagt  (Kost. 
Perle,  S.  7  og  9),  saa  er  der  ingen  Grund  for  os  til  at  tro,  at 
dette  skal  være  alle  Himmellegemers  Skæbne.  Astronomerne 
indrømmer,  at  der  kan  være  mange  usynlige  Verdener  i  Rum- 
met, Verdener  af  saa  fine  Bestanddele,  at  de  ikke  kan  op- 
dages med  vore  svage  Synsredskaber.  Der  er  maaske  forher- 
ligede Kloder,  beboede  af  celestiale  Væsener,  men  ikke  syn- 
lige for  os. 

Efter  den  tusindaarige  Hvile  paa  Jorden  og  Fred  blandt 
dens  Indvaanere,  og  den  mellemliggende  Periode,  omtalt  i 
Skriften  (Aab.  20:  7—15),  skal  Jordens  Herliggørelse  finde 
Sted,  saaledes  som  Profeterne  har  forudsagt:  »Og  der  skal 
blive  en  ny  Himmel  og  en  ny  Jord,  og  de  skulle  være  lig  de 
gamle,  men  de  gamle  er  forgaaet,  og  alt  er  blevet  nyf.«  (Ethers 
Bog  13:  9;  se  ogsaa  Aab.  21.) 

BARNEDAAB  I  APOSTLENES  DAGE? 

»Og  de  talte  Herrens  Ord  til  ham  og  til  alle  dem, 
som  var  i  hans  Hus.  Og  han  tog  dem  til  sig  i  den 
samme  Stund  om  Natten  og  aftoede  deres  Saar;  og 
han  selv  og  alle  hans  blev  straks  døbt.«  (Ap.  Ger. 
16:  32,  33.) 

Dette  Skriftsted  angaaende  Fangevogterens  og  hans  Fa- 
milies Daab  bliver  ofte  anfort  af  Barnedaabens  Forsvarere 
som  Eksempel  paa,  at  smaa  Børn  blev  døbt  i  den  apostoliske 
Husholdning.  De  gaar  ud  fra,  at  Ordene  »alle  hans«  ind- 
befatter saavel  Børn  i  den  spæde  Alder  som  dem,  der  var 
ældre,  og  drager  heraf  den  Slutning,  at  Barnedaab  blev  fore- 
taget. Ved  at  læse  og  nøje  overveje  Omstændighederne,  der 
var  forbundne  med  denne  Tildragelse,  er  det  indlysende,  at 
der  ikke  blandt  dem,  der  blev  døbt  ved  denne  Lejlighed,  kunde 
have  været  spæde  Børn,  thi  der  siges:  »Paulus  talte  Herrens 
Ord  til  ham  og  til  alle  dem,  som  var  i  hans  Hus.«  Det  er  ikke 
rimeligt  at  antage,  at  Paulus  vilde  foretage  sig  et  saa  unyttigt 
Arbejde  som  at  tale  til  et  nyfødt  Barn,  der  ikke  var  i  Stand  til 
at  forstaa  ham. 

Dem,  som  Paulus  talte  til,  stod  i  Begreb  med  at  udføre  et 
meget  vigtigt  Skridt,  og  Paulus  ønskede,  at  enhver  af  dem 
skulde  forstaa  og  fatte  Betydningen  deraf;  derfor  talte  han 
Herrens  Ord,  ikke  alene  til  Fangevogteren,  men  til  alle  dem, 
der  var  i  hans  Hus.  Da  Daaben  var  bleven  udført,  siges  der 
videre  om  denne  Mand,  at  han  »frydede  sig  over,  at  han  med 
hele  sit  Hus  var  kommen  til  Troen  paa  Gud«.  De  Døbte  var 
altsaa  i  Stand  til  at  glæde  sig  over  den  Pagt,  de  havde  sluttet 
med  Gud  og  i  Stand  til  at  tro,  hvilket  vidner  om  mere  ud- 
viklede Aandsevner  end  dem,  som  et  nyfødt  Barn  besidder. 
Det  fremgaar  tydeligt  af  hele  denne  Beretning,  at  de,  som  her 
blev  døbt,  var  gamle  nok  til  at  kunne  høre  paa  Paulus  og  tro 
Herrens  Ord,  samt  lade  sig  dobe  og  glæde  sig  over  denne 
Handling. 

Kornelius  og  hans  Husstands  Daab  er  et  andet  Eksempel. 

som  ogsaa  anføres  for  at  bevise,  at  smaa  Børn  døbtes,  men 
med  endnu  mindre  Grund  end  ovennævnte,  da  der  ikke  siges, 
at  han  med  sit  ganske  Hus  blev  døbt,  men  at  de  »frygtede 
Gud«,  hvilket  viser,  at  hans  ganske  Hus  bestod  af  saadanne 
Personer,  som  kunde  bruge  deres  Handlefrihed  og  Aandsevner 
i  den  Grad,  at  de  kunde  frygte  Gud.  De,  som  Peter  prædikede 
til  ved  denne  Lejlighed,  var  Kornelius'  Frænder  og  nærmeste 
Venner,  som  han  havde  sammenkaldt,  altsaa  Personer,  der 
kunde  efterkomme  en  Indbydelse  til  en  Sammenkomst.  De 
lyttede  med  spændt  Opmærksomhed  til  den  nyé  Lære,  som 
Peter  fremsatte  for  dem  i  saa  klart  et  Lys,  at  de  kunde  forstaa 
den  og  blive  overbeviste  om,  at  Jesus  var  Verdens  Frelser,  og 
den  Helligaand  faldt  paa  alle  dem,  som  hørte  Ordet.  Dette 
skete  paa  en  saa  iøjnefaldende  Maade,  at  selv  Jøderne,  som 
var  komne  med  Peter,  forbavsedes  derover,  »thi  de  hørte  dem 
tale  i  Tunger  og  ophøje  Gud«.  Dette  indeholder  ingen  som 
helst  Antydning  af,  at  der  var  spæde  Børn  iblandt  disse, 
hvorom  Peter  sagde:  »Mon  nogen  kan  formene  disse  Vandet, 
saa  de  ikke  skulde  døbes,  de,  som  dog  har  faaet  den  Hellig- 
aand saa  vel  som  vi?« 

Da  Paulus  kom  til  Filippi  i  Makedonien,  prædikede  han  paa 
Sabbatsdagen  ved  en  Flod  udenfor  Staden  for  nogle  Kvinder, 
der  havde  samlet  sig  der  til  Bøn.  Iblandt  disse  var  Lydia,  en 
Purpurkræmmerske  fra  Thyatira.  Hun  fattede  Tro  paa  Evan- 
geliet, og  »hun  og  hendes  Hus«  blev  døbt.  Dette  bruges  ofte 
af  Barnedaabens  Forsvarere  som  Bevis  paa,  at  smaa  Børn 
blev  døbt  af  Paulus  og  hans  Medhjælpere,  thi  de  siger:  »For 
at  fuldstændiggøre  Begrebet  »hendes  Hus«,  maa  man  tænke 
sig  Børn  saavel  som  Voksne.«  Det  ovenanførte  er  alt,  hvad  der 
berettes  i  Apostlenes  Gerninger  om  denne  Handling.  Vi  véd 
ikke,  om  Lydia  var  Enke,  eller  om  hun  i  det  hele  taget  har 
været  gift.  Selv  om  vi  antager,  at  hun  var  Enke  og  havde 
Børn,  som  modtog  Evangeliet  tilligemed  hende,  saa  har  vi 
dog  ikke  den  mindste  Hentydning  til,  at  nogen  af  disse  var 
saa  smaa,  at  de  ikke  kunde  tro  og  af  egen  fri  Vilje  blive  døbt. 

Da  Lydia  drev  Handel,  er  det  sandsynligt,  at  Ordene  »hendes 
Hus«  betegner  hendes  Husfolk  uden  at  have  nogen  Hentyd- 
ning til  Børn,  men  kun  til  alle  dem,  som  boede  i  hendes  Hus, 
det  være  sig  Familie  eller  Tyende. 

Endelig  finder  vi,  at  Paulus  i  første  Korinthierbrevs  første 
Kapitel  siger,  at  han  døbte  Stefanas's  Hus.  Hvis  der  i  Ordet 
»Hus«  er  indbefattet  Børn,  saa  oplyser  han  os  i  sidste  Kapitel 
af  samme  Brev  om,  at  det  i  hvert  Fald  ikke  var  smaa  Born, 
thi  han  siger:  »I  kende  Stefanas's  Hus,  at  det  er  Akajas  Første- 
grøde, og  dé  har  hengivet  sig  selv  til  at  tjene  de  Hellige.« 
Disse  fire  Steder  er  de  eneste,  hvor  hele  Familiers  Daab  om- 
tales i  det  nye  Testamente,  og  paa  ingen  af  dem  kan  man  med 
Rimelighed  grunde  den  Formodning,  at  nyfødte  Børn  blev 
døbt  i  Apostlenes  Dage. 

Vi  har  ogsaa  hørt  den  Paastand  fremsat,  at  der  blandt  de 
tre  Tusinde  Sjæle,  som  paa  Pinsedagen  blev  tillagt  Menig- 
heden, sikkert  har  været  smaa  Børn.  Men  hvor  ugrundet  denne 
Antagelse  er,  fremgaar  af  selve  Skriftstedet,  hvori  denne  her- 
lige Tilvækst  til  Kirken  omtales,  thi  her  siges  udtrykkeligt, 
hvem  det  var,  der  paa  denne  Dag  blev  døbt:  »De,  som  nu  tog 
imod  hans  Ord,  blev  døbt;  og  der  føjedes  samme  Dag  omtrent 
tre  Tusinde  Sjæle  til.«  Det  var  Personer,  som  hørte  Peters 
Ord,  troede  og  blev  overbeviste  om  deres  store  Brøde,  idet 
hans  Ord  »stak  dem  i  Hjertet«,  og  derfor  modtog  de  gerne  det 
Middel,  som  Apostelen  udpegede,  og  hvorved  de  kunde  er- 
holde Syndsforladelse.  Det  er  indlysende,  at  denne  Bekrivelse 
aldeles  ikke  passer  paa  spæde  Børn.  Ligesaa  ugrundet  er  For- 
modningen om,  at  da  Samaria  modtog  Evangeliet  og  lod  sig 
døbe,  maa  der  ogsaa  have  været  smaa  Børn  iblandt  dem.  De, 
der  nedgik  i  Daaben  ved  denne  Lejlighed,  var  i  Stand  til  at 
tro  det,  som  Filip  forkyndte  for  dem,  og  at  vise  deres  Tro  i 
deres  Gerninger,  idet  de  lod  sig  døbe.  Vi  læser:  »Men  da  de 
troede  Filip,  som  forkyndte  Evangeliet  om  Guds  Rige  og  Jesu 
Kristi  Navn,  lod  de  sig  døbe  baade  Mænd  og  Kvinder.«  Her 
siges  udtrykkeligt,  at  det  var  Mænd  og  Kvinder,  som  blev 

døbt,  hvilket  udelukker  Muligheden  af,  at  der  kan  have  været 
smaa  Born  iblandt  dem. 

Der  findes  ikke  i  den  hellige  Skrift  nogen  Befaling  om  at 
døbe  smaa,  nyfødte  Børn,  eller  noget  Eksempel  paa,  at  en 
saadan  Daab  er  bleven  udført.  Da  nu  næsten  hele  Kristen- 
heden nægter,  at  Gud  har  aabenbaret  sig,  siden  Johannes  skrev 
sin  Aabenbaring,  og  Barnedaaben  ifølge  Kirkehistorien  ikke 
blev  indført  før  i  det  tredie  Aarhundrede,  saa  bærer  den  i  alle 
Henseender  Præget  af  at  være  et  »Menneskebud«.  Og  hvor 
megen  Kraft  der  findes  i  et  saadant,  lærer  vi  af  Jesu  Ord: 
»Men  de  dyrke  mig  forgæves,  idet  de  lære  Lærdomme,  som  er 
Menneskers  Bud.«  J.  S.  H. 


HOLD  TUNGEN  I  AVE. 

Hold  den  fra  Uvenlighed.  Ord  er  sommetider  saarende.  De 
frembringer  ikke  altid  dybe  Saar,  men  de  er  irriterende.  Ud- 
talelser er  som  oftest  stødende,  uden  at  der  behøver  at  være 
uvenlige  Følelser  i  Hjertet.  Men  vi  kan  mange  Gange  ikke 
styre  dette  lille  Lem,  og  vi  siger  Ting,  som  det  maaske  slet 
ikke  var  vor  Mening  at  sige,  og  saarer  uden  at  tænke  der- 
over. 

Hold  den  fra  Usandhed.  Det  er  saa  let  at  give  noget  en  falsk 
Farve;  at  stille  en  Sag  i  et  forkert  Lys,  at  fremsætte  noget 
saaledes,  at  det  faar  en  fra  Sandheden  afvigende  Mening,  men 
alligevel  har  Præget  af  at  være  Sandhed.  Derfor  maa  vi  være 
paa  Vagt.  Der  er  saare  mange  Mennesker,  som  vilde  vægre  sig 
ved  at  fortælle  en  Løgn,  men  som  dog  hengiver  sig  til  saa 
urigtige,  ensidige  Erklæringer  og  Overdrivelser,  at  de  med 
Rette  kommer  under  Fordømmelsen  udtalt  over  dem,  hvis 
»falske  Læber  er  Herren  en  Vederstyggelighed«. 

Hold  den  fra  Sladder.  Andres  gode  Rygte  burde  holdes  i 
Ære  af  os.  Synderen  bør  irettesættes,  men  det  maa  ske  i 
Overensstemmelse  med  Skriftens  Ord:  »Gaa  hen  og  revs  ham 

mellem  dig  og  ham  alene.«  Og  det  bør  erindres,  at  hvad  altfor 
ofte  betragtes  som  uskyldig  Passiar  kommer  meget  nær  til, 
om  det  ikke  overskrider,  Grænsen  til  Sladder  og  Bagtalelse. 
Et  Menneskes  Rygte  og  Omdømme  er  for  helligt  til  at  blive 
gjort  til  Legetøj,  selv  om  Hensigten  ikke  er  ondsindet. 


HERRENS  LOV. 

Alle  Regeringer  maa  have  Indtægter,  saa  at  alle  offentlige 
Foretagender  kan  udfores,  og  de,  der  anvender  al  deres  Tid 
og  Evner  i  Samfundets  Tjeneste,  faa  et  rimeligt  Vederlag  for 
deres  Arbejde.  Alle  Regeringer  har  derfor  anset  det  for  nød- 
vendigt at  paaligne  deres  Undersaatter  Skatter  for  at  tilveje- 
bringe de  fornødne  Midler  til  Landets  Styrelse,  og  mange  for- 
skellige Metoder  har  været  forsøgt.  Verdens  dygtigste  Stats- 
mænd har  haft  til  Hensigt  at  affatte  og  gennemføre  saadanne 
Skattelove,  hvorved  Regeringens  Byrder  blev  ligelig  fordelt 
mellem  Samfundets  Medlemmer,  saaledes  at  hver  kom  til  at 
betale  i  Forhold  til,  hvad  de  ejer;  men  alle  Forsøg  i  denne 
Retning  er  mislykkedes,  og  mange  undgaar  næsten  helt  at 
opfylde  deres  Forpligtelser  i  denne  Retning  ved  at  anbringe 
deres  Midler  paa  en  saadan  Maade,  at  Regeringen  ikke  kan 
beskatte  dem.  Som  Regel  er  den  fattige  Mand  i  Forhold  langt 
mere  beskattet  end  den  rige.  Medens  Menneskene  har  bestræbt 
sig  paa  at  rette  disse  Mangler  og  efterligne  den  Lov,  der  inde- 
holdes i  den  hellige  Lovbog,  saa  har  der  desuagtet  altid 
manglet  noget. 

Fuldkommenhed  findes  kun  hos  Gud  og  i  hans  Love.  Abra- 
ham betalte  Tiende  til  Melchisedek  i  Overensstemmelse  med 
Guds  Lov.  I  de  Dage  blev  Tienden  betalt  med  Produkter,  og 
strenge  Forholdsregler  blev  taget  for,  at  hverken  Regeringen 
eller  Yderen  skulde  lide  Uret.  I  Himmelens  Husholdning  blev 
Tiendesystemet  indstiftet  som  det,  der  stemte  mest  overens 
med  Ret  og  Billighed.  Og  som  Løn  for  en  ærlig  og  samvittig- 

hedsfuld  Betaling  af  Tiende  lovedes  Jordens  Velsignelser  og 
Herrens  Velbehag.  Tiendeloven  er  Herrens  Maade  at  skatte 
paa,  og  den  er  den  mest  upartiske  i  sin  Virkning,  da  den  ikke 
hindrer  Mennesket  i  at  gore  Brug  af  sin  egen  fri  Vilje.  Evan- 
geliet er  et  System  af  Belonning  og  Straf;  enhver  Lov,  som 
Mennesket  adlyder,  bringer  ham  denne  Lovs  Velsignelse, 
medens  Forsømmelsen  af  et  hvilket  som  helst  af  Himmelens 
Bud  medforer  Straf. 

Tiendeydelse  er  en  aandelig  Skolemester.  Mennesket  er  af 
Naturen  egenkærligt;  det  elsker  enten  Guldet  eller  de  Behage- 
ligheder, der  kan  kobes  med  Guld.  Herren  vidste  dette  og  lige- 
ledes, at  mange  vilde,  til  Skade  for  deres  Sjæl,  hænge  fast  ved 
deres  Rigdom  og  foretrække  Jordens  Behageligheder  fremfor 
Evighedens  Fred  og  Glæde.  Herren  indstiftede  Tiendeloven 
for  at  uddanne  sine  Børn  og  faa  dem  til  at  aflægge  deres 
Egenkærlighed  og  erholde  Tro  ved  at  øve  sig  i  Selvfornæg- 
telse, indtil  de  var  rede  til,  med  alt,  hvad  de  ejer,  at  under- 
kaste sig  hans  Vilje.  Herren  trænger  ikke  til  noget  af  denne 
Verdens  Rigdom,  thi  »Jorden  er  Herrens  og  dens  Fylde«,  men 
han  fordrer  en  fuldkommen  Underdanighed  af  dem,  der 
ønsker  hans  Naade  og  forventer  Salighed.  Det  er  til  Menne- 
skets eget  Gavn  og  Velsignelse,  at  det  ved  Tiendeloven  af- 
kræves Tribut  til  den  Almægtige.  Alene  den  Selvfornægtelse, 
som  er  nødvendig  for  at  kunne  yde  Tiende,  bringer  sin  egen 
Belonning,  nemlig  Viljekraft  og  Selvbeherskelse,  der  er  saa 
nødvendig  i  Livets  Kamp,  i  hvilken  saa  mange  bukker  under. 
Ved  at  opfylde  denne  Lov  modtager  vi  fra  den  Almægtige  Tro 
og  Kraft  til  med  Glæde  at  adlyde  alle  andre  Love,  som  Gud 
har  givet,  og  vinder  derved  de  lovede  Velsignelser.  Herren  har 
sat  os  her  paa  denne  Jord  og  givet,  eller  rettere  laant  os  det, 
vi  besidder  eller  erhverver  os,  og  han  forlanger,  at  vi  skal  be- 
tale Renter  af  dette  Laan.  Vi  har  vor  fri  Vilje,  og  vi  kan  und- 
lade at  gore  det,  om  vi  vil,  men  derved  mister  vi  de  Velsignel- 
ser, som  er  lovet  til  de  Lydige.  Skont  det  maaske  er  skjult  for 
Mennesker,  saa  véd  dog  den  Almægtige,  om  vi  opfylder  vore 

Pligter  eller  ej.  Vi  maa  ikke  tro,  at  vi  kan  bedrage  ham  mere, 
end  Annanias  og  Safira  kunde. 

Herrens  Pagts  Folk  har  altid  været  under  denne  Lov,  og 
naar  de  har  adlydt  den  i  dens  fulde  Betydning,  har  de  gjort 
stor  Fremgang  og  fundet  Naade  for  Gud,  deres  himmelske 
Fader.  Vi  finder,  at  Herren  gennem  sin  Profet  Malakias  be- 
skyldte sit  Folk  for  at  have  røvet  ham  af  hans  Tiende  og  Of- 
ringer og  sagde,  at  en  stor  Forbandelse  derfor  var  udtalt  over 
dem;  men  om  de  vilde  omvende  sig  af  deres  ganske  Hjerte, 
vilde  han  udgyde  store  Velsignelser  over  dem.  Det  viste  sig 
imidlertid,  at  de  foretrak  at  ringeagte  denne  Lov,  eftersom  de 
snart  maatte  gennemgaa  store  Lidelser  og  blive  uddrevne  og 
plyndrede. 

Frelseren  sagde  kun  lidt  om  Tiende,  men  han  erklærede,,  at 
han  var  kommen  for  at  fuldbyrde  Loven  og  Profeterne,  og 
Tiendeloven  var  iblandt  disse.  Nogle  ønskede  Fritagelse  fra  at 
opfylde  visse  Pligter  paa  Grund  af,  at  de  betalte  Tiende,  men 
de  blev  tilretteviste  i  denne  Henseende  af  Frelseren,  idet  han 
bebrejder  Farisæerne,  at  de  betalte  Tiende  af  det,  der  havde 
ringe  Værdi,  men  forsømte  de  vigtigere  Dele  af  Loven.  »Disse 
Ting  burde  man  gøre  og  ikke  forsømme  hine,«  sagde  Frel- 
seren. 

Belønning  er  lovet  for  enhver  Lovs  Opfyldelse.  Daab  kan 
ikke  træde  i  Stedet  for  Tiende,  ejheller  Tiende  i  Stedet  for 
Daab.  Herrens  aabenbarede  Ord  til  hans  Kirke  i  vore  Dage 
erklærer,  at  alle  de  Hellige,  alle  Kirkens  Medlemmer,  bør  yde 
en  Tiendedel  af  alle  deres  Indtægter  til  Guds  Riges  Opbyg- 
gelse i  disse  de  sidste  Dage.  Ulig  Menneskenes  Love  er  Tiende- 
loven fuldkommen  retfærdig.  De,  der  ikke  besidder  Evnen  til 
at  samle  sig  Midler  og  kun  har  smaa  Indtægter,  har  kun  lidt 
at  betale,  medens  andre  med  større  Indtægter  bør  betale  mere. 
Principet  er  dette:  af  ham,  til  hvem  meget  er  givet,  kræves 
meget,  men  af  ham,  der  har  faaet  mindre,  kræves  der  mindre. 
Saaledes  er  Herren  retfærdig  i  alle  sine  Veje  og  forlanger  kun 
af  sine  Børn,  at  de  giver  tilbage  til  ham  i  Forhold  til,  hvad 
han  har  maalt  ud  til  dem. 

De,  der  af  et  glad  Hjerte  betaler  deres  fulde  Tiende  og  Of- 
ringer, er  sikre  paa  Herrens  Forjættelser;  de,  som  kun  be- 
taler en  Del  af  deres  Tiende,  vil  kun  modtage  en  Del;  og  de, 
der  kun  giver  lidt,  skønt  de  har  meget,  vil  blive  belønnet  i 
Overensstemmelse  dermed.  Enkens  Skærv  var  i  Herrens  Øjne 
mere,  end  hvad  alle  de  Rige  gav,  thi  hun  gav  alt,  hvad  hun 
ejede,  men  de  gav  af  deres  Overflod.  Ingen  er  fritaget  fra  at 
adlyde  denne  Lov,  hverken  høj  eller  lav,  rig  eller  fattig. 


TANKEN. 

Det  er  Tanken,  som  inspirerer  til  højmodige  Handlinger, 
som  sætter  Jern  i  Viljen,  som  udvider  Hjerte  og  Sind.  Vort 
Liv  vil  i  det  store  og  hele  forme  sig  i  Overensstemmelse  med, 
hvilke  Tanker  der  er  de  fremherskende  hos  os.  Enhver  god 
Tanke,  vi  tænker,  lofter  os  op  i  sin  egen  Verden.  Stærke,  op- 
højede Tanker  vil  gøre  hele  Livet  harmonisk  og  paavirke  vor 
Optræden  og  Udseende.  Og  dog  vil  Livet  ikke  kunne  hæve  sig 
højere  end  de  Tanker,  vi  tænker. 

Lad  et  Menneske  begynde  med  hver  Dag  at  tvinge  sig  til  at 
tænke  nogle  faa  gode  og  ædle  Tanker.  Som  en  ganske  natur- 
lig Følge  deraf  vil  Sindet  efterhaanden  udelukkende  beskæf- 
tige sig  med,  hvad  der  er  stort  og  smukt.  Det  er  en  religiøs 
Pligt,  at  indbyde  og  huse  de  bedste  Tanker.  Lunch. 


MIT  ARBEJDE  ER  MIT. 

Ingen  af  mine  Medmennesker  kan  for  mig  udfore  det  spe- 
cielle Arbejde,  som  jeg  kom  til  Verden  for  at  gøre;  han  kan 
maaske  udfore  et  større  og  bedre  Stykke  Arbejde,  men  han 
kan  ikke  gore  mit  Arbejde.  Jeg  kan  ikke  lægge  mit  Arbejde 
over  paa  ham,  ligesaa  lidt  som  jeg  kan  overlade  ham  mit 
Ansvar  eller  mine  Evner.  Ruskin 

Den  gamle  Mand,  efter  at  være  blevet  100  Aar  gammel,  har 
maaske  ikke  udrettet  stort  andet  end  at  leve  100  Aar.  En  Mand 
kan  dø  i  30  Aarsalderen,  og  dog  har  han  maaske  i  sit  Liv  ud- 
rettet store  Ting  til  Gavn  for  Verden.  Det  vigtigste  er  ikke 
blot  dette  at  leve,  men  at  udrette  noget  hver  Dag,  vi  lever. 

Kundskab  er  Magt,  siges  der;  det  vil  sige,  Kundskab  er 
Magt  paa  samme  Maade,  som  Træ  er  Brændsel.  Træ  lagt  paa 
Ilden  er  Brændsel.  Kundskab  lagt  paa  den  aandelige  Ild  er 
Magt.  Der  er  ikke  mere  Magt  i  Kundskab,  end  der  er  i  Sten  og 
Stjerner,  undtagen  der  er  Aand  og  Liv  i  denne  Kundskab, 
hvilke  giver  den  Energi.  I  Forhold  til  denne  aandelige  Krafts 
Tilstedeværelse  hos  Menneskene  bliver  de  stærke  i  den  Kund- 
skab, de  besidder.  ^c.  Kenzie. 

En  Uge  opfyldt  af  Egennytte  og  en  Sondag  anvendt  til 
Kirkegang  vil  skabe  en  god  Farisæer,  men  en  daarlig  Kristen. 
Der  er  mange  Mennesker,  som  tror,  at  Søndagene  er  en 
Svamp,  hvormed  Ugens  Synder  kan  aftvættes.  Guds  Alter 
staar  imidlertid  fra  Søndag  til  Søndag,  og  den  syvende  Dag  er 
ikke  viet  til  Religion  mere  end  nogen  anden  Dag.  Den  er  til 
Hvile.  Alle  Ugens  syv  Dage  er  til  Religion  og  den  ene  af  dem 
til  Hvile.  Beecher. 

Begrænset  i  Styrke,  men  ubegrænset  i  sin  Higen  og  Trag- 
ten, er  Mennesket  en  falden  Gud,  der  har  en  Erindring  om 
Himmelen.  Lamartine. 

